**PRIJEDLOG**

Temeljem članka 31. Statuta Općine Martijanec („Službeni vjesnik Varaždinske županije“ br. 10/13, 24/13, 18/18, 9/20, 14/21, 14/23), **Općinsko vijeće Općine Martijanec na 21. sjednici održanoj 29. veljače 2024. godine donosi**

**ZAKLJUČAK**

1. Prihvaća se Izvješće načelnika o lokacijama i količinama odbačenog otpada, troškovima uklanjanja odbačenog otpada i provedbi mjera za sprječavanje nepropisnog odbacivanja otpada i mjera za uklanjanje otpada odbačenog u okoliš na području Općine Martijanec za 2023. godinu.
2. Zadužuje se Jedinstveni upravni odjel Općine Martijanec da Izvješće iz točke 1. ovog Zaključka, zajedno s ovim Zaključkom, objavi u „Službenom vjesniku Općine Martijanec“ koje će stupiti na snagu osmog dana od dana objave.

KLASA: 351-05/24-01/2

URBROJ: 2186-19-01-24-2

Martijanec, 29. veljače 2024. godine

 **PREDSJEDNIK OPĆINSKOG VIJEĆA**

 Stjepan Golubić, ing.

**OBRAZLOŽENJE**

**Uz Zaključak o prihvaćanju izvještaja o lokacijama i količinama odbačenog otpada, troškovima uklanjanja odbačenog otpada i provedbi mjera za sprječavanje nepropisnog odbacivanja otpada i mjera za uklanjanje otpada odbačenog u okoliš na području Općine Martijanec za 2023. godinu**

**I PRAVNI TEMELJ ZA DONOŠENJE ODLUKE**

Zakon o gospodarenju otpadom (Narodne novine 84/2021), Statut Općine Martijanec (Službeni vjesnik Varaždinske županije br. 10/13, 24/13, 18/18, 9/20, 14/21), te Odluka o mjerama za sprečavanje nepropisnog odbacivanja otpada i mjerama za uklanjanje odbačenog otpada na području Općine Martijanec („Službeni vjesnik Varaždinske županije“ 27/22)

**II OCJENA STANJA I TEMELJNA PITANJA KOJA SE TREBAJU UREDITI**

Člankom 113. Zakona o gospodarenju otpadom (Narodne novine 84/21) propisano je da predstavničko tijelo jedinice lokalne samouprave donosi odluku o sprečavanju odbacivanja otpada koja sadrži mjere sprečavanja protuzakonitog odbacivanja otpada i mjere uklanjanja i mjere uklanjanja protuzakonito odbačenog otpada. Navedenom Odlukom, na isti način kao i dosadašnjom, propisuju se mjere koje će Općina Martijanec provoditi na svom području, a kako bi se spriječilo nepropisno odbacivanje otpada, te mjere koje će se provoditi u svrhu uklanjana tako odbačenog otpada, te je sukladno članku 4. stavku 2. Odluke Općinski načelnik dužan podnositi Općinskom vijeću do 31. ožujka tekuće godine za prethodnu godinu izvješće o lokacijama i količinama odbačenog otpada, troškovima uklanjanja odbačenog otpada i provedbi mjera za sprečavanje nepropisnog odbacivanja otpada i mjera za uklanjanje otpada odbačenog u okoliš na području Općine Martijanec.

**III SREDSTVA POTREBNA ZA PROVOĐENJE ODLUKE**

Za provođenje ove Odluke odnosno mjera iz izvješća sredstva su osigurana u Proračunu Općine Martijanec.